kardosdrur/scandi-wiki huggingface dataset:
EHF Champions League 2021-22 (kvinder)

EHF Champions League 2021-22 var den 29. udgave af EHF Champions League for kvinder, som er en turnering for de bedste håndboldklubber i Europa for kvinder og arrangeres af European Handball Federation.

Norske Vipers Kristiansand var forsvarende Champions League-mestre fra 2021 og genvandt ligeledes titlen.

Turneringsformat 
Turneringen starter med det indledende gruppespil med 16 hold, fordelt på to grupper, hvor der spilles alle mod alle, hjemme og ude. I gruppe A og B, kvalificerer de to øverste hold sig direkte til kvartfinalen, hvor hold rangeret 3. til 6. går ind i slutspillet.

Udslagsfasen inkluderer af fire runder: slutspillet, kvartfinalen og Final 4-turnering bestående af to semifinaler og finalen. I slutspillet parres otte hold mod hinanden i hjemme-og ude-kampe. De fire samlede vindere af slutspillet, går videre til kvartfinalen og slutter sig til de to øverste hold i gruppe A og B. De otte kvartfinalister er også parret mod hinanden i hjemme-og ude-kampe, hvor de fire samlede vindere kvalificerer sig til sidste Final 4-turnering i maj 2022.

I de sidste fire tilbageværende hold, spiller semifinaler og finale som enkeltkampe, i forbindelse med Final 4-eventet der afholdes i László Papp Budapest Sports Arena i Budapest, Ungarn.

Deltagende hold 
Der var i alt 21 hold fra 15 forskellige lande, der havde ansøgt om deltagelse i turneringens gruppespil, før deadline den 21. juni 2021. Den endelige liste over de 16 deltagende hold, blev offentligtgjort af EHF Executive Committee den 29. juni 2021.

Gruppespil 

Lodtrækning til grupperne, fandt sted den 2. juli 2021.

Gruppe A

Gruppe B

Final 4 
Final 4-stævnet blev afholdt i MVM Dome i Budapest, Ungarn fra den 4. til 5. juni 2022. Lodtrækningen for semifinaler fandt sted den 10. maj 2022.

Oversigt

Semifinaler

Bronzekamp

Finalekamp

Statistik

Top målscorere

All-Star hold 
Det officielle All-Star hold for turneringen blev offentliggjort dagen inden Final 4-stævnet i Budapest, den 3. juni 2022.

Referencer

Eksterne henvisninger 
 Officiel hjemmeside

Håndbold i 2021
Håndbold i 2022
Sæsoner i EHF Champions League
EHF Champions League 2021-22 - Gruppespil (kvinder)

EHF Champions League 2021-22 - gruppespil begynder den 11. september og slutter den 13. februar 2022. I alt 16 hold konkurrerer om 10 pladser i knockout-runden i kvindernes EHF Champions League 2021-22.

Lodtrækning 
Lodtrækningen til gruppespillet fandt sted, den 2. juli 2020 i Wien, Østrig.

Seedning 
Seedningslagene bliv offentliggjort d. 30. juni 2021. Hold fra samme land, kom ikke samme gruppe.

Gruppespil

Gruppe A

Gruppe B

Noter

Referencer 

2021-22 - Gruppespil (kvinder)
Håndbold i 2021
Håndbold i 2022
Pavel Sivic

Pavel Sivic (født 2. februar 1908 i Radovljica - død 31. maj 1995 i Ljubljana, Slovenien) var en slovensk komponist og lærer.

Sivic studerede komposition på Musikkonservatoriet i Ljublijana hos bl.a. Slavko Osterc, herefeter studerede han på Musikkonservatoriet i Prag hos bl.a. Josef Suk og Alois Hába. Han har skrevet en symfoni, orkesterværker, koncertmusik, kammermusik, operaer, balletmusik, sceneværker, korværker, sange, klaverstykker etc. Sivic umderviste senere i komposition på Musikkonservatoriet i Ljubljana.

Udvalgte værker 

 Symfoni "Tirade" (1991) - for orkester
 "Alternativer" (1963) - for orkester
 "Eringdring" (1978-1979) - for orkester
 Klaverkoncert (1972) - for klaver og orkester
 Violinkoncert (1974) - for violin og orkester
 Cellokoncert (1981) - for cello og orkester

Eksterne henvisninger 
 om Pavel Sivic

Komponister fra Slovenien
Sociolance

En sociolance (sammentrækning af social og ambulance) er et akut udkørende hold af sundheds- og socialuddannede medarbejdere, som yder hjælp til socialt udsatte mennesker, f.eks. hjemløse, misbrugere (alkoholikere og narkomaner), ensomme og psykisk syge. Sociolancen er beregnet til alvorlige eller akutte situationer, som ikke kræver en egentlig ambulance med udrykning.

Der har eksisteret en sociolance i København siden december 2015. Den kører i tidsrummet 11-23 og kan tilkaldes via 112 (eller akuttelefonen 1813). Sociolancen kører ikke med udrykningssignaler, og den kan ikke erstatte en ambulance. Den medbringer kun udstyr til livreddende førstehjælp og basalt helbredstjek. Den er normalt bemandet af en socialfaglig medarbejder fra socialforvaltningen og en paramediciner eller ambulancebehandler.

Historie 
Baggrunden for sociolancen var nogle tilfælde hvor udsatte mennesker var døde på gaden efter at alarmcentralen var utilbøjelig til at sende ambulance, trods flere opkald.

Mandag eftermiddag den 6. oktober 2014 døde den 33-årige Hus Forbi-sælger Daniel Øhlers på pladsen ved Amagerbro metrostation. Forbipasserende ringede i alt seks gange efter hjælp, heraf til 112 tre gange. Ambulancen ankom først 46 minutter efter første opkald til politiet og 26 minutter efter første opkald til 112. Han havde da ligget bevidstløs i to timer på pladsen. Politiet havde spurgt i telefonen om personen var grønlænder. Region Hovedstadens kommandocentral havde først bedt en metrosteward om at gå op og tilse manden, i stedet for at sende en ambulance.

Natten mellem 14. og 15. februar 2014 døde en 51-årig mand, som i flere dage havde overnattet uden for 7-Eleven ved Friheden Station. En butiksmedarbejder ringede til alarmcentralen, fordi manden begyndte at virke syg, frysende, rystende og hyperventilerende. Alarmcentralen sendte ingen ambulance, men gav meddelelse til politiet, som foreslog at give manden en kop kaffe. Næste morgen var manden død. Da pressen undersøgte sagen, vurderede alarmcentralen at det ikke var en sag for ambulancen, men en politisag. Politiet mente at det ikke var en politisag, men et sygdomstilfælde.

I begge tilfælde spillede det tilsyneladende en rolle at det er sværere at få bevilget en ambulance, når den syge er socialt udsat, fordi alarmcentral og politi har svært ved at skelne mellem almindeligt berusede personer og mennesker i livsfare. Blandt andet på den baggrund besluttede Københavns Kommune at indrette en service for socialt udsatte i København. Sociolancen begyndte at køre fra 1. december 2015.

Fra 2016 til 2019 har Region Midtjylland også haft en sociolance. Regionen besluttede ikke at forlænge projektet ud over forsøgsperioden.

Referencer

Eksterne henvisninger 
 Sociolancen , Region Hovedstaden
 Evaluering af Sociolancen, Statens Institut for Folkesundhed, SDU, 2017
 Sociolancen rykker ud, når udsatte har brug for social førstehjælp, reportage, Kristnligt Dagblad, 16. april 2016

Beredskabstjenester
Sikkerhed i Danmark
Akutberedskab
Socialpolitik
Sundhedsvæsen i Danmark
Greysia Polii

Greysia Polii (født 11. august 1987 i Jakarta) er en indonesisk badmintonspiller. 

Hun vandt guld i damedouble med Apriyani Rahayu ved Sommer-OL 2020 i Tokyo.

Referencer

Eksterne henvisninger 

 

Badmintonspillere fra Indonesien
Badmintonspillere ved sommer-OL 2012
Badmintonspillere ved sommer-OL 2016
Badmintonspillere ved sommer-OL 2020
Olympiske mestre fra Indonesien
Olympiske medaljevindere i badminton
Medaljevindere ved sommer-OL 2020
Ragnhild Kaarbø

Ragnhild Kaarbø (født 26. december 1889 i Harstad i Troms, død 20. august 1949 i Oslo) var en norsk kunstner som hovedsagelig malede kubiske kompositioner, portrætter og stilleben. Hun er i dag repræsenteret på Nasjonalgalleriet.
Desuden kan hendes kunst ses i Harstad kirke og bibliotek, samt i private samlinger både i Norge og i udlandet. I 2011 fik hun eget rum i Galleri NordNorge, hvor man kan finde 18 af hendes værker samlet.

Referencer

Eksterne henvisninger
  Wikimedia Commons har flere filer relaterede til Ragnhild Kaarbø 
 Ragnhild Kaarbø hos Lokalhistoriewiki.no
 Ragnhild Kaarbø i Norsk biografisk leksikon af Hilde Mørch
 Ragnhild Kaarbø i Norsk kunstnerleksikon af Steinar Gjessing
 Ragnhild Kaarbø i Store norske leksikon
 Slægtsinformation om Ragnhild Kaarbø fra Vestraat.net



Malere fra Norge
Kvindelige kunstnere fra Norge
Nordmænd i 1800-tallet
Nordmænd i 1900-tallet
Leicester City W.F.C.

Leicester City Women Football Club er en engelsk fodboldklub for kvinder, hjemmehørende i Quorn, Leicestershire. Klubben blev etableret i 2004 som en selvstændig klub, men blev i 2020 erhvervet af King Power, der er organisationen bag herrernes afdeling af Leicester City FC. I 2020-21 vandt klubben FA Women's Championship og rykkede op i Englands bedste række i kvinderners fodbold, FA Women's Super League.

Aktuel trup

Referencer

Eksterne henvisninger 
 

FA Women’s Super League
Kvindefodboldklubber i England
Etableret i 2004
Leicester City F.C.
Toyama-præfekturet

er et præfektur i Japan.

Præfekturet ligger i regionen Chūbu på nordkysten af den centrale del af Japans hovedø Honshū. Det har et areal på og et befolkningstal på  indbyggere. Hovedbyen og den største by er byen Toyama.

Referencer

Eksterne henvisninger 

 

Japans præfekturer
Albert Sneppen

Albert Bjerregård Sneppen (født 1998) er en dansk fysiker og ph.d.-studerende på Niels Bohr Institutet, søn af professor ved Niels Bohr Institutet Kim Sneppen og Simone Bjerregaard Sneppen.

Studieforløb 
Albert Sneppen blev i 2017 student fra Ordrup Gymnasium, hvor han det år også skrev årets studenteressay. Han vandt tillige guld ved Skandinavisk KemiOlympiade (NChO) 2017 afholdt i Sverige. Efterfølgende begyndte han at studere fysik på Niels Bohr Institutet, og er siden 2020 i gang med sin kandidatgrad. På institutet er han instruktor. Sneppen var i 2019-2020 udvekslingsstudent ved Caltech i USA, og i 2020 fik han for første gang optaget en fagfællebedømt artikel i tidsskriftet The Astrophysical Journal.

I 2022 fik han sin første artikel i Nature.

Matematisk forklaring på 'spejlbilleder' omkring sorte huller 
I juli 2021 publicerede han (i bl.a. Scientific Reports) sin forskning i en matematisk formulering af, hvordan lys afbøjes og indfanges omkring sorte huller eller andre massive objekter i rummet og derved kan komme til at fungere som en spejlning af Universet. Spørgsmålet om, hvordan lyset afbøjes nær sorte huller, har været en uløst gåde for forskere i flere årtier. Sneppens formel skabte øjeblikkelig international opmærksomhed.

Albert Sneppen beskriver selv sit bidrag til at forstå lysets optræden som spejlbilleder i forbindelse med sorte huller som: "Et nyt matematisk perspektiv, der forklarer hvordan de her billeder ser ud, det her spejlbillede vi ser på kanten [af et sort hul]".

Publikationer 
 Divergent reflections around the photon sphere of a black hole (9. juli 2021)
 Effects of Supernova Redshift Uncertainties on the Determination of Cosmological Parameters (8. oktober 2020)
 Spherical symmetry in the kilonova AT2017gfo/GW170817 Nature

Referencer

Eksterne henvisninger 
 Dansk studerende løser hvordan lyset reflekteres nær sorte huller – Niels Bohr Institutet - Københavns Universitet

Fysikere fra Danmark
Studenter fra Ordrup Gymnasium
Alumni fra Københavns Universitet
Scientific Reports

Scientific Reports er et online fagfællebedømt videnskabeligt megatidsskrift med åben adgang udgivet af Nature Research, der dækker alle områder af naturvidenskab. Tidsskriftet blev lanceret i 2011. Tidsskriftet har meddelt, at deres mål er udelukkende at vurdere den videnskabelige validitet af en indsendt artikel frem for dets opfattede vigtighed, betydning eller effekt.

I september 2016 blev Scientific Reports det største tidsskrift i verden målt efter antallet af artikler, idet det passerede PLOS ONE.

Abstacts og indeksering 

Tidsskriftet har abstracts og bliver indekseret i Chemical Abstracts Service, Science Citation Index og selektivt i Index Medicus/MEDLINE/PubMed. Ifølge Journal Citation Reports havde tidsskriftet en 2-årig effektfaktor på 3,998 i 2019 og en 5-årig effektfaktor på 4,576. Den 2-årige effektfaktor for Scientific Reports er steget med 0,38 i 2020, og den omtrentlige procentvise ændring er 9,53 %, i forhold til det foregående år 2019, hvilket viser en stigende tendens.

Fagfællebedømmelse og acceptrate 

Tidsskriftet er blevet beskrevet som et megatidsskrift, konceptuelt svarende til PLOS ONE, med en forretningsmodel baseret på artikelbehandlingsgebyrer. Tidsskriftets redaktion er ekstrem stor med flere tusinde oplistede medlemmer.  Vejledningen til fagfællebedømmelse siger, at for at blive offentliggjort skal "en artikel være videnskabeligt gyldig og teknisk sund i metodologi og analyse", og bedømmelsen skal sikre, at manuskripter "ikke vurderes ud fra deres opfattede vigtighed, betydning eller effekt", men denne procedure er blevet draget i tvivl.

Acceptraten for Scientific Reports blev angivet af tidsskriftet til at være 48 % i 2019.

Kritikere, såsom Derek Lowe, hævder, at Scientific Reports har en tendens til at offentliggøre værdiløs forskning og har sat spørgsmålstegn ved bedømmelsesprocessen.

Referencer

Eksterne henvisninger 
 

Naturvidenskabelige tidsskrifter
Nettidsskrifter
DENK

DENK (hollandsk for 'tænk' og tyrkisk for 'lige' eller 'balanceret') er et hollandsk politisk parti.

Historie 
DENK blev dannet i februar 2015 af Tunahan Kuzu og Selçuk Öztürk, to medlemmer af underhuset, begge af tyrkisk afstamning, som begge var blevet smidt ud af Arbejderpartiet for at nægte at støtte et forslag om at yderligere overvåge tyrkisk islamistiske grupper, som ifølge partiet og regeringen modvirkede integration af invandrere og efterkommere af tyrkisk afstamning.

Ved DENKs debutvalg i 2017 vandt partiet 3 pladser i underhuset. I 2020 blev den marokkanskfødte Farid Azarkan valgt som ny partlieder. Ved valget i 2021 vandt DENK igen 3 pladser i underhuset.

Position 
DENK bliver ofte kaldt et muslimsk parti, og partiets vælgere er hovedsageligt indvandrere og efterkommere fra hovedsageligt muslimske lande som Tyrkiet og Marokko. Partiet definerer sig dog ikke som et muslimsk parti.

DENK støtter et multikulturelt samfund og ønsker mere indvandring til Holland. Økonomisk er partiet centrum-venstre.

Valgresultater

Kilder

Eksterne henvisninger 

Politiske partier i Nederlandene
Mindretalspartier
Etableret i 2015
Katarina Bjørnskau Berens

Katarina Viktoria Bjørnskau Berens (født 3. september 1997 i Bærum, Norge) er en norsk håndboldspiller, der spiller for danske Aarhus United i Damehåndboldligaen.

Karriere 
Hun spillede fra 2018 til sommeren 2021, for den norske ligaklub Tertnes HE, der spiller i Eliteserien. I hendes tid hos norske Tertnes i Bergen, var hun holdets førstevalg i de sidste to sæsoner, efter ellers at have delt pladsen med landsholdspiller Vilde Johansen, førhen. Hun var den femtemest scorende spiller i klubben, i sæsonen 2019-20 med 66 mål. Hun var med til at spille hendes tidligere klub Stabæk Håndball, i den norske pokalturnering i 2017. I hendes første sæson i Tertnes, vandt hun sammen med holdet bronze i GRUNDIGligaen i 2018/19-sæsonen.

Hun skiftede i sommeren 2021, til den danske ligaklub Aarhus United, på en 2-årig kontrakt.

Referencer

Eksterne henvisninger 

Håndboldspillere fra Norge
Håndboldspillere fra Aarhus United
Marielle Martinsen

Marielle Martinsen (født 14. februar 1995 i Bærum, Norge) er en norsk håndboldspiller, der spiller for danske Aarhus United i Damehåndboldligaen. Hun har desuden også repræsenteret Norge i strandhåndbold, ved internationale turneringer.

Karriere 
Hun spillede fra 2016 til 2020, for den norske 1. divisionsklub Aker Topphåndball, som senere oprykkede til Eliteserien. I klubben havde hun stor succes, hvor hun i hendes sidste sæson, var klubbens topscorer og ligaen ottendemest scorende spiller med 107 mål.

Hun skiftede i sommeren 2020, til den danske ligaklub Aarhus United, på en 2-årig kontrakt. Martinsen udtalte følgende til TV2 Sport, i forbindelse med skiftet til Aarhus-klubben: "Jeg glæder mig utrolig meget til at komme til Danmark og prøve mine kræfter af. Jeg ser Aarhus United som en god mulighed for at tage det næste store skridt i min håndboldudvikling, og jeg glæder mig meget til at arbejde sammen med Heine Eriksen og de mange dygtige spillere i klubben. Jeg er sikker på, at vi sammen kan løfte Aarhus United i årene fremover."

Referencer

Eksterne henvisninger 

Håndboldspillere fra Norge
Håndboldspillere fra Aarhus United
Myrtoanhavet

Myrtoanhavet (også Mirtoanhavet ; , Myrtoo Pelagos [mirˈto.o ˈpelaɣos]) er en underafdeling af Middelhavet, der ligger mellem Kykladerne og Peloponnes. Det beskrives som den del af Det Ægæiske Hav syd for Euboea, Attica og Argolis. Noget af Sortehavets vandmasse når Myrtoanhavet via Det Ægæiske Hav (Saundry, Hogan & Baum 2011).

Den Saroniske Bugt, Athenbugten, ligger mellem Korinth-kanalen og Myrtoanhavet.

Det siges at have været opkaldt efter den mytiske helt Myrtilus, der blev kastet i dette hav af en rasende Pelops. Navnet har også været forbundet med jomfru Myrtos navn. Det siges også at have afledt sit navn fra en lille ø ved navn Myrtus.

Referencer

Klassiske kilder 
 Horace henviser til Mare Myrtoum i Liber I, Carmen I, linje 14 ("Ad Maecenatem"). -
 Plinius den Ældre (iv. 11. s. 18) betragter Myrtoanen som en del af Det Ægæiske Hav.
 Strabo skelner mellem Myrtoan og Ægæerhavet; Strabo skrev, at Det Ægæiske Hav sluttede ved udkanten af Sunium i Attica.

Moderne kilder 
 Peter Saundry, C.Michael Hogan & Steve Baum. 2011. Kretahavet . Jordens encyklopædi. Eds. M.Pidwirny & CJCleveland. Det Nationale Råd for Videnskab og Miljø. Washington DC.

Det Ægæiske Hav
Randhave i Middelhavet
Grækenlands geografi
Louise Bak Jensen

Louise Bak Jensen (født 2. oktober 2001 i Thisted) er en dansk håndboldspiller, der spiller for Aarhus United i Damehåndboldligaen.

Hun har i alt deltaget ved tre ungdomsslutrunder, ved Ungdoms-VM i håndbold i 2018, U/17-EM i håndbold i 2017 i Slovakiet og U/19-EM i håndbold 2019 i Ungarn, som førstevalg i målet.

Hun skiftede i sommeren 2021 til ligaklubben Aarhus United.

Jensen blev desuden, i juli 2022, tilføjet til Dansk Håndbolds udviklingstrup, som har til formål at identificere fremtidens A-landsholdsspillere ved at koncentrere udviklingsmidlerne på en begrænset gruppe spillere. Her var hun blandt de ni spillere.

Referencer

Eksterne henvisninger 

Håndboldspillere fra Danmark
Håndboldspillere fra Herning-Ikast Håndbold
Håndboldspillere fra FC Midtjylland Håndbold
Håndboldspillere fra Aarhus United
Myrtilus

Myrtilus (græsk Μυρτίλος) var i den græske mytologi en søn af guden Hermes. Han var den mand, der styrede kong  vogn i kapløbet med Pelops, og som blev bestukket af ham til at løsne en bolt i et af hjulene på Oinomaus' vogn, hvorved Pelops sejrede. Da Myrtle forlangte halvdelen af riget eller en nat med , Pelops brud som belønning, blev Pelops vred og kastede Myrtle i havet, som efter ham kaldes Myrtoanhavet. Hermes var bitter over sin søns død og vakte et uudslukkeligt had mellem Atreus og Thyestes, Pelops' sønner, et had, der førte til tragiske forbrydelser og bedrag.

I græsk kunst optræder Myrtilus især i vase-malerier.

Kilder og henvisninger 

 Denne artikel er helt eller delvist baseret på materiale fra Nordisk Familiebog, Myrtilos, 24. august 1913.

Græsk mytologi
Sophia Snogdal

Sophia Stærmose Snogdal (født 14. maj 2000 i Aarhus) er en dansk håndboldspiller, der spiller for Aarhus United i Damehåndboldligaen.

Hun har optrådt for både det danske U/17- og U/19-landshold og deltog også ved European Youth Olympic Festival i 2017 i Győr, hvor Danmark vandt bronze i håndbold.

Hun skiftede i sommeren 2019 til ligaklubben Aarhus United og forlængede hendes kontrakt i februar 2020.

Referencer

Eksterne henvisninger 

Håndboldspillere fra Danmark
Håndboldspillere fra FC Midtjylland Håndbold
Håndboldspillere fra Aarhus United
In Fabric

In Fabric er en britisk horror-komedie-film fra 2018, som er skrevet og instrueret af Peter Strickland . Filmen handler om en hjemsøgt rød kjole på dens vej blandt forskellige ejere, som den plager. Medvirkende i filmen er bl.a. Marianne Jean-Baptiste, Hayley Squires, Leo Bill, Gwendoline Christie og Sidse Babett Knudsen.

Medvirkende 
 Marianne Jean-Baptiste som Sheila
 Hayley Squires som Babs
 Leo Bill som Reg Speaks
 Gwendoline Christie som Gwen
 Julian Barratt som Stash
 Steve Oram som Clive
 Barry Adamson som Zach
 Jaygann Ayeh som Vince
 Richard Bremmer som Mr. Lundy
 Terry Bird som Bananas Brian
 Fatma Mohamed som Miss Luckmoore
 Sidse Babett Knudsen som Jill

Referencer

Eksterne henvisninger 
 
 

Gyserfilm fra Storbritannien
Film fra Storbritannien
Britiske film fra 2018
Engelsksprogede film
Nora Persson

Nora Persson (født 10. februar 1999 i Lund, Sverige) er en svensk håndboldspiller, der spiller for danske Aarhus United i Damehåndboldligaen.

Hun skiftede i sommeren 2019, til ligaklubben Aarhus United på en 1-årig kontrakt. Hun forlængede samme år, sin kotrakt med klubben, gældende til sommeren 2022.

I hendes første sæson i Aarhus-klubben, delte Persson målvogterposition med den svenske landsholdspiller Martina Thörn, og havde en samlet redningsprocent over sæsonen på 31%, som ligaens 16. bedste. Den efterfølgende sæson 2020-21, havde Persson fået mere spilletid og sluttede med en samlet redningsprocent på 33,8%, som ligaens niendebedste.

Referencer

Eksterne henvisninger 

Håndboldspillere fra Sverige
Håndboldspillere fra Aarhus United
The Duke of Burgundy

The Duke of Burgundy er en britisk erotisk drama-film fra 2014, som er skrevet og instrueret af Peter Strickland, og medvirkende er Sidse Babett Knudsen i hovedrollen som Cynthia og Chiara D'Anna som Evelyn.

Filmen blev vist på forskellige filmfestivaler, heriblandt Toronto International Film Festival, London Film Festival og International Film Festival Rotterdam, hvor den modtog positive anmeldelser.

Medvirkende 

 Sidse Babett Knudsen som Cynthia
 Chiara D'Anna som Evelyn
 Monica Swinn som Lorna
 Eugenia Caruso som Dr. Fraxini
 Fatma Mohamed som Snedkeren
 Kata Bartsch som Dr. Lurida
 Eszter Tompa som Dr. Viridana
 Zita Kraszkó som Dr. Schuller

Eksterne henvisninger

Noter 

Engelsksprogede film
LGBT-relaterede film fra Storbritannien
Dramafilm fra Storbritannien
Britiske film fra 2014
Bartholomæus Hoff

Bartholomæus Hoff (født 25. oktober 1840 på Vestrupmølle, Saltum Sogn i Vendsyssel, død 24. marts 1912 i København) var lærer og senere rektor på Sorø Akademi.

Hoff blev student fra Aalborg Kathedralskole i 1858 og cand.philol. fra Københavns Universitet i 1865. Efter to år som huslærer blev han adjunkt på Sorø Akademi i 1867, forfremmet til overlærer (dvs. lektor) i 1884, og blev til slut skolens rektor 1894-1911. 

Rektor Hoff har skrevet pædagogiske afhandlinger i Vor Ungdom og skrevet lærebøger i oldislandsk og svensk. Han underviste i latin, græsk, dansk og oldnordisk og tog ivrigt del i diskussionen om kultur, samfundslære og historie. Han var ugift. Arkiv.dk har flere portrætfotos af rektor Hoff.

Referencer 

Danskere i 1800-tallet
Skolefolk fra Danmark
Filologer fra Danmark
Rektorer fra Danmark
Rektorer fra Sorø Akademi
Personer i Dansk Biografisk Leksikon
Riddere af Dannebrog
Kvinden fra Brest

Kvinden fra Brest (fransk: La Fille de Brest, Pigen fra Brest) er en fransk drama-film fra 2016 instrueret af Emmanuelle Bercot. Filmen havde premiere ved Special Presentations-sektionen ved Toronto International Film Festival i 2016. Filmen er baseret på autentiske historie om den franske læge Irène Frachon, som blev kendt for hendes dybdegående undersøgelser af de livstruende bivirkninger og dødsfald, som blev forårsaget af slankepille-midlet Mediator, som blev produceret af den franske Laboratoires Servier.

Medvirkende 
 Sidse Babett Knudsen som Irène Frachon 
Benoît Magimel som Antoine Le Bihan
Charlotte Laemmel som Patoche
Lara Neumann som Anne Jouan
Philippe Uchan som Aubert
Patrick Ligardes som Bruno Frachon
Olivier Pasquier som Arsène Weber
Isabelle de Hertogh som Corinne Zacharria
Gustave Kervern som Kermarec
Pablo Pauly som Charles-Joseph Oudin
Myriam Azencot som Catherine Haynes
Eddie Chignara som Christophe Laugier
Raphaël Ferret som Fred
Christophe Meynet som David
Gilles Treton som Yannick Jobic
Élise Lucet som sig selv

Eksterne henvisninger 
 

Franske film fra 2016
Fransksprogede film
Dramafilm fra Frankrig